ིན་པ། ཐམས་ཅད་ཀྱང་ཞལ་རེ་རེ་ལ་སྤྱན་གསུམ་པ་སྐྲ་གྲོལ་བ་གཅེར་མོ་ཕྱག་རྒྱ་ལྔས་བརྒྱན་པ། གཡས་བརྐྱངས་གིས་བཞུགས་པའོ། །ཨོཾ་པྲ་ཀྲྀ་ཏ་པ་རི་ཤུངྔྷཿསརྦ་དྷརྨ་པྲ་ཀྲྀ་ཏ་པ་རི་ཤུངྔྷོ྅་ཧཾ། ལྔ་པ་ནི་རང་ལྷ་བཅུ་བདུན་ལུས་ལ་གནས་པའི་ཧེ་རུ་ཀའི་ང་རྒྱལ་གྱིས། ལག་པ་གཡོན་པའི་འཐེབ་མཛུབ་ཀྱིས་ཕྱོགས་རེར་སེ་གོལ་གཏོག་པ་སྔོན་དུ་འགྲོ་བས་ཨོཾ་སུམྦྷ་ནི་སུམྦྷ་ཧཱུྃ་ཧཱུྃ་ཕཊ། ཤར་དུ་སྔགས་དེ་ཉིད་ཁ་དོག་ནག་པོ། ཨོཾ་གྲྀཧྞ་གྲྀཧྞ་ཧཱུྃ་ཧཱུྃ་ཕཊ། བྱང་དུ་སྔགས་དེ་ཉིད་ཁ་དོག་ལྗང་ཁུ། ཨོཾ་གྲྀཧྞ་པཱ་ཡ་གྲྀཧྞ་པཱ་ཡ་ཧཱུྃ་ཧཱུྃ་ཕཊ། ནུབ་ཏུ་སྔགས་དེ་ཉིད་ཁ་དོག་དམར་པོ། ཨོཾ་ཨཱ་ན་ཡ་ཧོ་བྷ་ག་ཝན་བཛྲ་ཧཱུྃ་ཧཱུྃ་ཕཊ། ལྷོར་སྔགས་དེ་ཉིད་ཁ་དོག་སེར་པོ་རྣམས་འཁོད་པར་གྱུར། སྔགས་དེ་རྣམས་ལ་རང་རང་གི་ཁ་དོག་ཅན་གྱི་འོད་ཟེར་འཕྲོས་པས་སྟེང་ཚངས་པའི་འཇིག་རྟེན་ནས་འོག་གསེར་གྱི་ས་གཞི་ལ་ཐུག་པར་ཁྱབ་པའི་འོད་ཟེར་འབར་བའི་གཟུགས་ཆེན་པོ་རྣམས་སུ་གྱུར། སྔགས་འོད་ཟེར་དང་བཅས་པ་ཡོངས་སུ་གྱུར་པ་ལས་ཤར་ནག་བྱང་ལྗང་ནུབ་དམར་ལྷོ་སེར་བའི་སྣ་ཚོགས་རྡོ་རྗེའི་ར་བ་གྲུ་བཞི་པ་ཚངས་པའི་འཇིག་རྟེན་ནས་གསེར་གྱི་ས་གཞི་ལ་ཐུག་པའི་བར་དུ་ཁྱབ་པར་གྱུར། ར་བ་གྲུབ་པ་དང་དུས་མཉམ་དུ་ཧཱུྃ་ལས་བྱུང་བའི་སྣ་ཚོགས་རྡོ་རྗེ་ཧཱུྃ་གིས་མཚན་པའི་འོད་ཟེར་གྱིས་འོག་གི་ས་གཞི་ཐམས་ཅད་སྣ་ཚོགས་རྡོ་རྗེའི་རང་བཞིན་དང་སྣ་ཚོགས་རྡོ་རྗེའི་ལྟེ་བའི་ཧཱུྃ་གིས་འོད་ཟེར་ལས་ཕྱི་རོལ་དུ་སྟེང་དང་ལོགས་ཀུན་ཏུ་ཁྱབ་པར་རྡོ་རྗེ་རྩེ་ལྔ་པའི་རྣམ་པ་ཅན་གྱི་མདའི་དྲ་བ་དང། དེའི་འོག་ཏུ་རྡོ་རྗེ་གུར་དང་། གུར་གྱི་འོག་ར་བའི་སྟེང་དུ་རྡོ་རྗེའི་བླ་རེ་རྣམས་བར་མཚམས་མེད་པར་དུམ་བུ་གཅིག་ཏུ་གནས་པར་གྱུར། ཨོཾ་སུམྦྷ་ནི་སུམྦྷ་ཧཱུྃ་ཧཱུྃ་ཕཊ། གཉིས་བརྗོད་ཤར་དང་སྟེང་དུ་སྔགས་དེ་ཉིད་ཁ་དོག་ནག་པོ་གཉིས་ཡོངས་སུ་གྱུར་པ་ལས་ཁ་གདོང་མ་ནག་མོ་གཉིས། ཨོཾ་གྲྀཧྞ་གྲྀཧྞ་ཧཱུྃ་ཧཱུྃ་ཕཊ༑ བྱང་དུ་སྔགས་དེ་ཉིད་ཁ་དོག་ལྗང་ཁུ་ཡོངས་སུ་གྱུར་པ་ལས་འུག་གདོང་མ་ལྗང་ཁུ། ཨོཾ་གྲྀཧྞ་པཱ་ཡ་གྲྀཧྞ་པཱ་ཡ་ཧཱུྃ་ཧཱུྃ་ཕཊ། གཉིས་བརྗོད་ནུབ་དང་འོག་ཏུ་སྔགས་དེ་ཉིད་ཁ་དོག་དམར་པོ་གཉིས་ཡོངས་སུ་གྱུར་པ་ལས་ཁྱི་གདོང་མ་དམར་མོ་གཉིས། ཨོཾ་ཨཱ་ན་ཡ་ཧོ་བྷ་ག་ཝན་བཛྲ་རཱ་ཛ་ཧཱུྃ་ཧཱུྃ་ཕཊ། ལྷོར་སྔགས་དེ་ཉིད་ཁ་དོག་སེར་པོ་ཡོངས་སུ་གྱུར་པ་ལས་ཕག་གདོང་མ་སེར་མོ།ཨོཾ་སུམྦྷ་ནི་སུམྦྷ། ཨོཾ་ཨཱ་ན་ཡ། ཤར་ལྷོར་སྔགས་དེ་གཉིས་ཁ་དོག་ནག་པོ་དང་སེར་པོ་འོད་ཟེར་དང་བཅས་པ་གཉིས་འདྲེས་ཏེ་ཡོངས་སུ་གྱུར་པ་ལས་གཤིན་རྗེའི་བརྟན་མ་གཡས་སྔོ་གཡོན་སེར་བ། ཨོཾ་ཨཱ་ན་ཡ། ཨོཾ་ཨཱ་གྲྀཧྞ་པཱ་ཡ། ལྷོ་ནུབ་ཏུ་སྔགས་དེ་ཉིད་ཁ་དོག་སེར་པོ་དང་དམར་པོ་འོད་ཟེར་དང་བཅས་པ་གཉིས་འདྲེས་ཏེ་ཡོངས་སུ་གྱུར་པ་ལས་གཤིན་རྗེའི་ཕོ་ཉ་མོ་གཡས་སེར་གཡོན་དམར་བ། ཨོཾ་གྲྀཧྞ་པཱ་ཡ། ཨོཾ་གྲྀཧྞ་གྲྀཧྞ། ནུབ་བྱང་དུ་སྔགས་དེ་ཉིད་ཁ་དོག་དམར་པོ་དང་ལྗང་ཁུ་སོགས་གཤིན་རྗེ་འཆི་བ་མ་གཡས་དམར་གཡོན་ལྗང་བ། ཨོཾ་གྲྀཧྞ། ཨོཾ་སུམྦྷ། བྱང་ཤར་དུ་སྔགས་དེ་ཉིད་ཁ་དོག་ལྗང་ཁུ་དང་ནག་པོ་སོགས་གཤིན་རྗེ་འཇོམས་མ་གཡས་ལྗང་གཡོན་སྔོ་བ་ཐམས་ཅད་ཀྱང་ཞལ་གཅིག་པ་ཕྱག་གཉིས་མ། ལྟེ་བ་མན་ཆད་ཕུར་བུའི་རྣམ་པ་ཅན། གཡས་ཀྱི་ཐོ་བ་དང་གཡོན་གྱི་རང་འདྲའི་ཕུར་བུ་བསྣམས་པ་དེ་རྣམས་ཀྱིས་རང་འདྲ་དུ་མ་སྤྲོས་པས་ཕྱོགས་བཅུའི་བགེགས་གདུག་པ་ཅན་ཐམས་ཅད་བཀུག་སྟེ། རྡོ་རྗེ་ར་བའི་ཕྱི་རོལ་དང་ཉེ་བར་ཧཱུྃ་ཧཱུྃ་རིང་པོ་ནག་པོ་བཅུ་ལས་གྲུབ་པའི་ཁྲོན་པ་འབྲུབ་ཁུང་གི་རྣམ་པ་ཅན་དུ་བཅུག་པར་གྱུར་ཨོཾ་གྷ་གྷ་གྷཱ་ཏ་ཡ་གྷཱ་ཏ་ཡ་སརྦ་དུཥྟན་ཧཱུྃ་ཧཱུྃ་ཕཊ་ཀཱྀ་ལ་ཡ་ཀྀ་ལ་ཡ་སརྦ་པ་པཾ་ཧཱུྃ་ཧཱུྃ་ཕཊ། ཧཱུྃ་ཧཱུྃ་ཧཱུྃ་བཛྲ་ཀཱི་ལ་ཡ་བཛྲ་དྷ་ར་ཨཛྙ་པ་ཡ་ཏི། སརྦ་དུཥྟ་བི་གྷནྟ་ཀཱ་ཡ་ཝཱཀྩིཏྟ་བཛྲ་ཀཱི་ལ་ཡ་ཧཱུྃ་ཕཊ༑ ཤར་ནས་ཕྱོགས་གཡོན་བསྐོར་དང་མེ་ནས་མཚམས་གཡས་བསྐོར་དང་སྟེང་འོག་དུ་བགེགས་རྣམས་ཀྱི་སྤྱི་བོར་ཕུར་བུ་ཟུག ཨོཾ་བཛྲ་མུརྒ་ར་བཛྲ་ཀཱི་ལ་ཡ་ཨཱ་ཀོ་ཊ་ཡ་ཧཱུྃ་ཧཱུྃ་ཕཊ། ཁྲོ་མོ་རྣམས་ཀྱི་ཕྱག་གཡས་ཀྱི་རྡོ་རྗེ་ཐོ་བས་བརྡུངས་པས་བགེགས་རྣམས་ཀྱི་སྤྱི་བོ་ནས་རྐང་མཐིལ་གྱི་བར་དུ་སོན་པར་ཕུར་བུ་བཏབ་པས་བགེགས་ཐམས་ཅད་བདེ་སྟོང་དབྱེར་མེད་ཀྱི་ངོ་བོར་རོ་གཅིག་ཏུ་གྱུར། ཁ་གདོང་མ་ལ་སོགས་པས་བགེགས་ལྷག་མ་རྣམས་རྒྱང་རིང་དུ་བསྐྲད་ནས་རྡོ་རྗེའི་ར་བ་གྲུ་བཞི་པ་ལ་ཐིམས་པས། ཆུ་ལ་ཆུ་བརྡབས་པས་ཟེགས་མ་ཕྱིར་འཐོར་བ་བཞིན་དུ་འོད་ཟེར་ཕྱིར་འཕྲོས་པ་ལས། རྡོ་རྗེ་དང་པདྨ་འཁོར་ལོའི་རྭ་བ་ཟླུམ་པོ་གསུམ་བར་མཚམས་མེད་པར་དུམ་བུ་གཅིག་ཏུ་གྱུར་པའི་ཕྱི་རོལ་དུ་རྡོ་རྗེའི་མེ་ཁ་དོག་སྣ་ལྔ་པ་གཡོན་བསྐོར་དུ་འཁྱིལ་ཞིང་འབར་བ་སྟེང་དང་ལོགས་ཀུན་ཏུ་ཁྱབ་པས་འགྲོ་བ་ཐམས་ཅད་ཀྱང་རྣམ་པ་ཐམས་ཅད་དུ་བགེགས་དང་བྲལ་བར་གྱུར། ཨོཾ་མེ་དེ་ནི་བཛྲིར་བྷ་ཝ་བཛྲ་བནྦྷ་ཧཱུྃ། ཨོཾ་བཛྲ་པྲ་ཀ་ར་ཧཱུྃ་པཾ་ཧཱུྃ། ཨོཾ་བཛྲ་པཉྫ་ར་ཧཱུྃ་བཾ་ཧཱུྃ༑ ཨོཾ་བཛྲ་བི་ཏཱ་ན་ཧཱུྃ་ཁཾ་ཧཱུྃ། ཨོཾ་བཛྲ་ས་ར་ཛཱ་ལ་ཧཱུྃ་སཾ་ཏྲཾ། ཨོཾ་བཛྲ་ཛྭཱ་ལ་ཨ་ན་ལཱརྐ་ཧཱུྃ་ཧཱུྃ་ཧཱུྃ། དྲུག་པ་ལ་གཉིས་ལས། བསོད་ནམས་ཀྱི་ཚོགས་བསགས་པ་ནི། བསྲུང་འཁོར་གྱི་དབུས་ན་རང་ཧེ་རུ་ཀར་གནས་པའི་ཐུགས་ཀར་པཾ་སེར་པོ་ལས་སྣ་ཚོགས་པདྨའི་ལྟེ་བར་ཨོཾ་ལས་བྱུང་བའི་ཟླ་བའི་དཀྱིལ་འཁོར་ལ་གནས་པའི་ཧཱུྃ་ཡིག་རྡོ་རྗེ་འཛིན་པའི་རང་བཞིན་དབུས་སྔོ་ལ་མཐའ་སྐྱ་བ་ཡེ་ཤེས་ལྔའི་རང་བཞིན་ཅན་གྱི་འོད་ཟེར་གྱི་རང་གི་སྤྱི་བོ་ནས་རྐང་པའི་བར་གང་ཏེ་ཐོག་མ་མེད་པ་ནས་ཀྱི་སྒོ་གསུམ་གྱི་དྲི་མ་རྣམས་སྦྱངས་པས་ལུས་ཤེལ་སྒོང་བཞིན་ཏུ་དག་པར་གྱུར་སྟེ། བ་སྤུའི་སྒོ་ནས་འཕྲོས་པའི་འོད་ཟེར་གྱིས་འོག་མིན་ནས་བླ་མ་རྡོ་རྗེ་འཆང་གི་རྣམ་པ་ཅན་དང་འཁོར་ལོ་སྡོམ་པའི་དཀྱིལ་འཁོར་གྱི་ལྷ་ཚོགས་དང་། གཞན་ཡང་སངས་རྒྱས་དང་བྱང་ཆུབ་སེམས་དཔའ་དང་ལྷ་དང་ལྷ་མོ་དང་ཁྲོ་བོས་ནམ་མཁར་ཁམས་ཏིལ་གྱི་གང་བུ་ལྟར་གང་བ་མདུན་དུ་སྤྱན་དྲངས་འོད་ཟེར་རང་གི་སྙིང་ཁའི་ཧཱུྃ་ལ་ཐིམས། གང་གི་དྲིན་གྱི་བདེ་ཆེན་གནས། ། སྐད་ཅིག་གིས་ནི་ཐོབ་འགྱུར་བ། །བླ་མ་རིན་ཆེན་ལྟ་བུའི་སྐུ། །རྡོ་རྗེ་ཅན་ཞབས་པད་ལ་འདུད། །ཧེ་རུ་ཀ་དཔལ་དཔའ་བོ་ཆེ། །རྣམ་དག་རྡོ་རྗེའི་དབང་ཕྱུག་དང་། །རྗེས་ཆགས་ཆགས་པ་ཆེ་རྣམས་ཀྱི། །རྡོ་རྗེ་ཕག་མོ་དེ་ལ་འདུད། །གནས་དང་ཉེ་བའི་གནས་དང་ཞིང་། །འདུས་དང་དུར་ཁྲོད་གནས་པ་ཡི། །དཔའ་བོ་དཔའ་མོའི་དབང་ཕྱུག་མ༑ ༑ཀུན་ལ་བདག་ནི་གུས་ཕྱག་འཚལ། །རང་གི་སྙིང་ཁའི་ཧཱུྃ་ལས་བྱུང་བའི་མཆོད་པའི་ལྷ་མོ་རྣམས་ཀྱིས་མཆོད་པར་གྱུར། ཤྲཱི་ཧེ་རུ་ཀ་ཨརྒྷཾ་པྲ་ཏྲཱིཙྪ་སྭཱཧཱ། པཱ་ཏྱཾ༴ ཨོཾ་བཛྲ་པུཥྤེ་ཨཱཿཧཱུ་ྃསྭཱ་ཧ། དེ་བཞིན་དུ། དྷཱུ་པེ༴ དཱི་པེ༴ གནྡྷེ༴ ནཻ་ཝི་ཏྱེ༴ ཤཔྟ་པྲ་ཏཱིཚྪ་ཨཱཿ་ཧཱུྃ་སྭཱ་ཧཱ། རིག་མ་བཅུ་དྲུག་ནི། ཨོཾ་བཛྲ་བཱི་ནི་ཧཱུྃ་ཧཱུྃ་ཕཊ། བཛྲ་ཝཾ་ཤེ༴ བཛྲ་མྲྀ་ཏཾ་གེ༴ བཛྲ་མུ་ར་ཛེ༴ བཛྲ་ཧཱ་སྱ བཛྲ་ལ་སྱ བཛྲ་གཱིརྟེ བཛྲ་ནྲཱྀ་ཏེ བཛྲ་པུཥྤེ བཛྲ་དྷུ་པེ བཛྲ་དཱི་པཾ བཛྲ་གནྡྷེ རཱུ་པ་བཛྲིར་ས་བཛྲི སྤརྴེ་བཛྲི དྷརྨ་དྷ་ཏུ་བཛྲི་ཧཱུྃ་ཧཱུྃ་ཕཊ། ལྷ་མོ་དེ་རྣམས་ཀྱི་སྐུ་མདོག་ཕྱག་མཚན་སོགས་གཞན་དུ་ཤེས་པར་བྱའོ༑ ༑དེ་ནས་རྐང་པ་བརྒྱད་པས་བསྟོད་པར་བྱ་སྟེ། ཨོཾ་བཅོམ་ལྡན་འདས་དཔའ་བོའི་དབང་ཕྱུག་ལ་ཕྱག་འཚལ་ཧཱུྃ་ཧཱུྃ་ཕཊ། དེ་བཞིན་དུ་མགོ་བོར་ཨོཾ་དང་མཐར་ཧཱུྃ་ཧཱུྃ་ཕཊ་སྦྱར། ཀུན་ནས་བསྐལ་པ་ཆེན་པོའི་མེའི་འོད། །རལ་པའི་ཅོད་པན་མི་བཟད་པ་དང་ལྡན། །མཆེ་བ་གཙིགས་པ་བསྒྱུར་ཞིང་འཇིགས་པའི་ཞལ།། སྟོང་ཕྲག་ཕྱག་ནི་འབར་བའི་འོད་ཟེར་ཅན། །དགྲ་སྟ་ཞགས་གདེངས་མདུང་དང་ཁ་ཊཾ་འཛིན། །སྟག་གི་ལྤགས་པའི་ནམ་ཟ་འཛིན་པ་ཅན། །དུད་ཆེན་མུན་ནག་དང་འདྲའི་སྐུ་ལ་འདུད། །ཧཱུྃ་ཧཱུྃ་ཕཊ། དཀོན་མཆོག་གསུམ་ལ་བདག་སྐྱབས་འཆི༑༑སྡིག་པ་ཐམས་ཅད་སོ་སོར་གཤགས། །འགྲོ་བའི་དགེ་ལ་རྗེས་ཡིད་རངས༑ ༑སངས་རྒྱས་བྱང་ཆུབ་ཡིད་ཀྱིས་བཟུང་། །སངས་རྒྱས་ཆོས་དང་ཚོགས་མཆོག་ལ། བྱང་ཆུབ་བར་དུ་བདག་སྐྱབས་འཆི། །རངགཞན་དོན་ནི་རབ་བསྒྲུབ་ཕྱིར༑ བྱང་ཆུབ་སེམས་ནི་བསྐྱེད་པར་བགྱིད། །བྱང་ཆུབ་མཆོག་གི་སེམས་ནི་བསྐྱེད་བགྱིས་ནས། །སེམས་ཅན་ཐམས་ཅད་བདག་གི་མགྲོན་དུ་གཉེར། །བྱང་ཆུབ་སྤྱོད་མཆོག་ཡིད་འོང་སྤྱད་པར་བགྱི། །འགྲོ་ལ་ཕན་ཕྱིར་སངས་རྒྱས་མྱུར་འགྲུབ་ཤོག །སྒྲོད་དཀའ་སྲིད་པའི་རྒྱ་མཚོ་ལས། །བདག་གིས་འགྲོ་རྣམས་སྒྲལ་བའི་ཕྱིར། །རང་གི་བདག་ཉིད་སྐད་ཅིག་མ། །སངས་རྒྱས་རྣམས་ལ་དབུལ་བར་བགྱིད༑ ༑དེ་ནས་ཡིག་བརྒྱ་ཚར་གཅིག་བརྗོད་པས་གསོལ་བ་གདབ། ཚོགས་ཞིང་རྣམས་རང་ལ་ཐིམ་པས་བྱིན་གྱིས་བརླབས་པར་གྱུར། གཉིས་པ་ཡེ་ཤེས་ཀྱི་ཚོགས་ནི། མཆོད་ཡུལ་དང་མཆོད་མཁན་དང་མཆོད་རྫས་རྣམས་རྣམ་པར་རིག་པའི་སེམས་ཀྱི་བརྟགས་པ་ཙམ་དུ་ཟད་དོ། །རང་གི་སྤྱི་བོར་ཧེ་དཀར་པོ། མགྲིན་པར་རུ་དམར་པ། སྙིང་ཁར་ཀ་མཐིང་ཁ་དེ་གསུམ་གྱི་དོན་རང་བཞིན་གྱིས་གྲུབ་པའི་རྒྱུ་དང་བརྗོད་པ་དང་བྲལ་བ་དང་། གང་དུ་ཡང་མི་གནས་པ་ཉིད་དོ། །སེམས་ཅན་རྣམས་ཀྱིས་ཆོས་རྣམས་ཀྱི་ཡིན་ཚུལ་འདི་ལྟ་བུ་མ་ཤེས་པས་འཁོར་བར་འཁྱམས་པས་ན། བདག་གིས་ཧེ་རུ་ཀའི་གོ་འཕངས་མངོན་དུ་བྱས་ལ་བཟུང་འཛིན་བདེན་པས་སྟོང་བའི་སེམས་ཅན་གྱི་ཡིན་ཚུལ་འདི་རྟོགས་པར་བྱ་སྟེ་འཁོར་བའི་སྡུག་བསྔལ་ལས་ཐར་བར་བྱའོ། །ཨོཾ་སྭ་བྷཱ་ཝ་ཤུདྡྷཿསརྦ་དྷརྨཿསྭ་བྷཱ་ཝ་ཤུངྔྷོ྅་ཧཾ༑ ཁམས་གསུམ་པོ་རང་བཞིན་གྱི་མ་གྲུབ་པར་གྱུར། དངོས་གཞི་ལ་བཞི་སྟེ།
འཆི་བ་ཆོས་སྐུར་འཁྱེར་བ་རྣལ་འབྱོར་གྱི་ལམ། བར་དོ་ལོངས་སྐུར་འཁྱེར་བ་རྗེས་སུ་རྣལ་འབྱོར་གྱི་ལམ། སྐྱེ་བ་སྤྲུལ་སྐུར་འཁྱེར་བ་ཤིན་ཏུ་རྣལ་འབྱོར་གྱི་ལམ། རྫོགས་རིམ་དང་ཤིན་ཏུ་མཐུན་པ་རྣལ་འབྱོར་ཆེན་པོའི་ལམ་མོ།། དང་པོ་ནི། སྟོང་པའི་ངང་ལས་ཡི་གེ་གསུམ་པོ་ཡོངས་སུ་གྱུར་པ་ལས་སྨོན་ལམ་གྱི་དབང་གིས་རང་གི་སེམས་དེ་སྟེང་ནས་སྟེང་དུ་བརྩེགས་པའི་ཨོཾ་དཀར་པོ། ཨཱཿདམར་པོ། ཧཱུྃ་སྔོན་པོར་གྱུར། དེ་གསུམ་ལས་རིམ་པ་བཞིན་དུ་སྐུ་གསུང་ཐུགས་ཀྱི་ལྷ་ཚོགས་རྣམས་སྤྲོས་ཏེ། ས་འོག་དང་མི་ཡུལ་དང་མཐོ་རིས་རྣམས་འཁོར་ལོ་གསུམ་གྱི་ལྷར་བྱས་སྙོམས་པར་འཇུག་པ་སྔོན་དུ་འགྲོ་བས་སྐུའི་འཁོར་ལོའི་ལྷ་རྣམས་ཞུ་བ་ཨོཾ་ལ་ཐིམ། གསུང་གི་འཁོར་ལོའི་ལྷ་རྣམས་ཞུ་བ་ཨཿལ་ཐིམས། ཐུགས་ཀྱི་འཁོར་ལོའི་ལྷ་རྣམས་ཞུ་བ་ཧཱུྃ་ལ་ཐིམ། ཨོཾ་ཡང་ཨཱཿལ་ཐིམ༑ཨཱཿཡང་ཧཱུྃ་ལ་ཐིམ། ཧཱུྃ་གིས་ཞབས་ཀྱུ་ཨུ་ནི་ཧ་ལ་ཐིམ་ཧའི་ལུས་ནི་མགོ་བོ་ལ་ཐིམ། མགོ་བོ་ཟླ་ཚེས་ལ་ཐིམ། ཟླ་ཚེས་ཐིག་ལེ་ལ་ཐིམ། ཐིག་ལེ་ན་དཱ་ལ་ཐིམ༑ན་དཱ་ཡང་སྐྲའི་རྩེ་མོ་བརྒྱ་སྟོང་གི་ཆའི་ཚད་ཙམ་དུ་གནས་པར་གྱུར། སེམས་ཅན་རྣམས་ཀྱི་ཆོས་ཉིད་མ་རྟོགས་པས་འཁོར་བར་འཁྱམས་པས་ན། བདག་གིས་ཆོས་ཉིད་མངོན་སུམ་དུ་རྟོགས་པར་བྱ་སྟེ། རང་བཞིན་གྱིས་གྲུབ་པས་སྟོང་པའི་སེམས་ཅན་རྣམས་ཀྱིས་ཀྱང་ཆོས་ཉིད་ཁོང་དུ་ཆུད་པར་བྱ་སྟེ། འཁོར་བའི་སྡུག་བསྔལ་ལས་ཐར་བར་བྱའོ། །ཨོཾ་ཤཱུ་ནྱ་ཏ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ན་དཱ་ཡང་མི་དམིགས་པར་གྱུར། འདིར་ཕྱིས་ཀྱི་མཁས་པ་ཆེན་པོས་སྐུ་གསུམ་ལམ་འཁྱེར་བསྐྱེད་རིམ་གྱིས་དངོས་གཞིར་བཞེད་བཞིན་དུ་བསྒྲུབ་ཐབས་ཀྱི་ཆིངས་དང་ལག་ལེན་ལ་འཆི་བ་ཆོས་སྐུའི་རྣལ་འབྱོར་ཁྱད་པར་བ་ལུགས་འདིའི་ཐུན་མོང་མིན་པའི་ཁྱད་ཆོས་སྣང་བ་མཐའ་དག་གི་བསྡུད་རིམ་ཡོད་པ་སྔོན་འགྲོའི་ནང་དུ་བསྡུས་པ་ནི་གྲུབ་མཐའ་དང་ལག་ལེན་འགལ་ལོ།། གཉིས་པ་ལ་གསུམ། བར་དོ་མཚོན་བྱེད་ནཱ་ད་ནམ་མཁར་བཞག།རྟེན་འབྱུང་བཞི་རིམ་བརྩེགས་པད་རྡོར་རྣམས་བསྐྱེད། །མངོན་བྱང་དང་པོ་མེ་ལོང་ཡེ་ཤེས་དང་། །གཉིས་པ་མཉམ་ཉིད་ཡེ་ཤེས་བསྒོམ་པའོ། །དང་པོ་ནི། དེ་ལྟར་སྣང་བ་ཐམས་ཅད་བསྡུས་པའི་སྟོང་པ་ཉིད་ལས་ལངས་ཏེ་རང་གི་སེམས་ན་དཱའི་གཟུགས་གྱེན་དུ་འགྲེང་བ་ཤིན་ཏུ་ཕྲ་བ། དཀར་ལ་དམར་བའི་མདངས་ཆགས་པ་ནམ་མཁར་གནས་པར་གྱུར། གཉིས་པ་ནི། ནམ་མཁའི་ཁམས་མཐའ་ཡས་པའི་ཆོས་འབྱུང་གི་ནང་དུ་ཡཾ་སྔོན་པོ་ཡོངས་སུ་གྱུར་པ་ལས་རླུང་གི་དཀྱིལ་འཁོར་ཁ་དོག་སྔོན་པོ་དབྱིབས་གཞུ་ལྟ་བུ་གཡས་གཡོན་གཉིས་སུ་རྒྱལ་མཚན་གྱིས་མཚན་པ། དེའི་སྟེང་དུ་རཾ་དམར་པོ་ཡོངས་སུ་གྱུར་པ་ལས་མེའི་དཀྱིལ་འཁོར་ཁ་དོག་དམར་པོ་དབྱིབས་གྲུ་གསུམ་པ་གྲྭ་གསུམ་རཾ་གྱིས་མཚན་པ། དེའི་སྟེང་དུ་བཾ་དཀར་པོ་ཡོངས་སུ་གྱུར་པ་ལས་ཆུའི་དཀྱིལ་འཁོར་ཁ་དོག་དཀར་པོ་དབྱིབས་ཟླུམ་པོ་དབུས་སུ་བུམ་པས་མཚན་པ། དེའི་སྟེང་དུ་ལཾ་སེར་པོ་ཡོངས་སུ་གྱུར་པ་ལས་སའི་དཀྱིལ་འཁོར་ཁ་དོག་སེར་པོ་དབྱིབས་གྲུ་བཞི་པ་གྲྭ་བཞིར་རྡོ་རྗེ་རྩེ་གསུམ་པས་མཚན་པ། དེའི་སྟེང་དུ་སུཾ་ཡོངས་སུ་གྱུར་པ་ལས་རི་རབ་ལྷུན་པོ་གྲུ་བཞི་པ་རིན་པོ་ཆེ་སྣ་བཞིའི་རང་བཞིན་སྟེང་གི་ཕྱོགས་མཚམས་སུ་ཅོག་བརྒྱད་ཀྱི་ཉེ་བར་མཛེས་པ། དེའི་སྟེང་དུ་པཾ་སེར་པོ་ཡོངས་སུ་གྱུར་པ་ལས་སྣ་ཚོགས་པདྨ། དེའི་ལྟེ་བར་ཧཱུཾ་ནག་པོ་ཡོངས་སུ་གྱུར་པ་ལས་སྣ་ཚོགས་རྡོ་རྗེ། དེའི་སྟེང་གི་ལྟེ་བར་པཾ་ལས་ལྟེ་བ་དང་ཚད་མཉམ་པའི་སྣ་ཚོགས་པདྨ་འདབ་མ་བརྒྱད་པ། ལྟེ་བ་དང་གེ་སར་དང་ལ